Оценяване и проверяване:

1. Последните 2 лекции на удължения семестър (предполагаемо семестъра ще се удължи с 2 до 3 седмици, така че имате време) – ще направим график за интерактивна защита на готовите проекти с оценяване направо за предмета (освен ако случая не е издънка)

2. Датата за изпит – интерактивна защита на проектите, а без проект или със слаб проект – блиц въпроси върху базовите понятия на материала – за среден 3.

3. На поправката през август – същите изисквания с възможност да си допълните и коригирате проекта и/ли знанията. Консултации след семестъра не се предвиждат.

Да повторим сбито кои са

Контролните точки за съдържанието на проекта:

* Анализ на около 3 източника за реализация на паралелния алгоритъм в машина със аналогична архитектура – коментари и сравнителна таблица по образеца в презентацията
* Избор на модел в резултат на анализа – напр. Master-Workers за SPMD паралелизъм – Манделброт/Wator/odd-even-parallel-sort/nBody или конвейер Pipes-and-Filters за MPMD: степенните редове, или други рекурентните функции или за компресията на Хъфман – с последователен достъп до данните
* Проектиране – клас-диаграми, последователностни диаграми и др. подходящи
* Тестване –
  + тестова платформа (архитектура, параметри)
  + тестов случай/случаи – например екран/и от теста на Манделброт
  + тестов план и тестови резултати – съгл. образеца в презентацията за проекта
  + фамилия криви зa Sp(р) с вариране на параметрите на обработка – например грануларност, планиране, размер на проблема (например по-тежка и по-лека или по-малка област на Манделброт; по-балансиране и по-небалансирана област)
  + коментар на резултати – добри/лоши и защо
* Списък източници – подходящи фокусирани към анализа източници с пълни атрибути на съответния документ – автор заглавие издател година сайт (каквото от това може да се идентифицира, но само сайт е неубедително)

Ако случайно някой реализира синхронен алгоритъм - Wator/odd-even-parallel-sort/nBody - получава двоен бонус: за сложност и също имплицитен бонус от това че не се очаква линейна скалируемост.

Както виждате никъде не става дума за

а) брой страници

б) листинг на програмен код

в) графичен интерфейс (няма отношение към паралелната обработка)